#### STYRETS ÅRSBERETNING FOR 2024

**1: Styret:**

Styrets sammensetning i 2024

Leder: Robert Hallingfoss

Kasserer: Anne Barbro Svihus

Sekretær: Morten Rønseth

Seminarkomite; Jan-Erik Bårli

Løypeansvarlig: Håvard Dille

Aktivitetskomite: Irene Welle

Vara/leder festkomite: Denise Barto

**2: Medlemmer:**

##### Medlemmer pr. 31.12.2024 var 129.

Klubben har følgende æresmedlemmer:

Nils Thomas Fearnley, Arne Iversen og Snorre Næss,

Samt 3 Brageprisinnehavere: Geir Wiik, Tommy Andreassen og Inger-Johanne Kjøde Lundgren.

**3: Klubbaktiviteter:**

***Dugnad :*** Det er gjennomført ca. 10 dugnader på løypa i sommerhalvåret. Klubben har lagt om et par traser i søndre. Scooterkjøringa har vært aktiv i perioder det har vært påkrevd. Dette har fungert bra.

***Klubbmøter:*** Det er i 2024 avholdt to klubbkvelder med foredrag om relevante tema. Dette ble tatt godt imot av medlemmene, og det var godt oppmøte. Den ene kvelden ble avholdt i samarbeid med OMTK.

**Kurs:** Klubben arrangerte minikurs i trekking med hund sammen med Norges Hundekjøreforbund. Kurset var åpent for alle, også de som ikke var medlemmer. Kurset gav en innføring i trekking med hund, og inneholdt både teori og praksis. Det var ca. 15 deltagere og klubben fikk også noen nye medlemmer i den forbindelse.

***Barmarkskarusellen:*** Det var planlagt barmarksløp både i mai og i september. Løpet skulle være lavterskel løp og åpent for alle. Løpene måtte avlyses på grunn av varmen.

I den forbindelse forsøkte vi å arrangere gratis trening for de som ønsket å lære mer om løping med hund i mai før barmarkskarusellen. Treningen skulle være åpent for alle, også for ikke-medlemmer av klubben. Denne treningen måtte avlyses på grunn av varmen i mai.

**Fellestreninger barmark Trandum:** Det har blitt tatt initiativ til fellestreninger på barmark med utgangspunkt fra Trandum i høst hver torsdag og ofte i helgene. Dette er et tilbud til de som ønsker å ha noen å trene sammen med. Det har vært veldig populært, og de som har deltatt har hatt alt fra 1-2 hunder og opp til storspann. Dette har vært en bra rekrutterings arena for nye medlemmer, og et inkluderende og flott miljø. Klubbens to kickbike, som er til utlån, har vært flittig brukt på disse treningene.

***Fellesvaksinering:*** Det ble gjennomført 1 fellesvaksinering i juni.

***Barmarksmorro Sessvollmoen:*** Ble gjennomført med bra oppmøte i oktober.

**Klubbemesterskap:** Ble gjennomført fraPiptobakk med bra oppmøte i mars.

**HC kjøring:** Ble gjennomført med bra oppmøte.

**Samarbeid med grunneiere og** kommuner har vært bra og nødvendig tillatelser er ajourført. Det er avholdt to fellesmøter med kommunen, en kjørebok er innlevert

***Julebordet:*** I slutten av november ble det avholdt julebord på Burås Velhus i Hakadal. Dette var svært vellykket og mange møtte. Carsten Blom Ruud holdt et foredrag før middagen, om sin tur Norge på Langs på ski, med hundespann.

**4: Styremøter:**

Det har vært avholdt 6 styremøter i perioden.

**5: Seminar:**

Seminaret ble også i år avholdt på Frogner i Lillestrøm kommune i lokalene til Frogner IL helgen den 31/8-1/9. Programmet for seminaret var variert og bra sammensatt. Det var ca. 150 besøkende under helgen. Programmet var variert med foredrag for flere deler innen sledehundkjøring.

Vi er takknemlig for at vi har flere utstillere som kommer hvert år og er med på å lage en god ramme rundt arrangementet. Totalt deltok rundt 15 personer på dugnad for klubben denne helgen og utførte ulike oppgaver. Kiosk, inngang, organisering, promotering, rydding og annet forefallende arbeid er noen av oppgavene som løses av våre medlemmer. Flere medlemmer deltar på seminaret, noe som er veldig positivt for klubben. God stemning!

**8: Løpsdeltagelse**

Klubbens medlemmer er aktive på løpsfronten, og mange medlemmer hevder seg meget bra på løp, både nasjonalt og internasjonalt. Klubbens medlemmer deltar i mer varierte løp nå enn tidligere da klubben i større grad bare var representert i langdistanse/lang-mellomdistanseløp. Oversikt over deltagelse blir derfor for omfattende for årsrapporten fra styret.

**9: Konklusjon:**

Dugnadsinnsats vil fortsatt bli viktig fremover både for eierskapet til klubben og den økonomiske siden. Årsregnskapet viser et overskudd på kr 58 930,- takket være gode inntekter fra seminaret. Klubben er godt økonomisk drevet, og vi har kapital til å gjennomføre de aktiviteter som vi ønsker.   
Styret er godt fornøyd med det sosiale det siste året. Takket være innsats fra enkeltmedlemmer og nye medlemmer i styret.

For styret

Robert Hallingfoss

Styrets leder